[ OKOZ: 1. 03.00.00.00 Fuqarolik qonunchiligi / 03.11.00.00 Majburiyatlarning alohida turlari / 03.11.27.00 Qimor va garov oʻyinlar (lotereyalar, totalizatorlar)] [ TSZ: 1. Iqtisodiyot / Narxlar va narxlarning hosil boʻlishi] Oʻzbekiston Respublikasi Istiqbolli loyihalar milliy agentligi direktorining buyrugʻi Internet tarmogʻidagi tavakkalchilikka asoslangan oʻyinlar, lotereya va bukmekerlik garovlarida qatnashishi taqiqlangan Oʻzbekiston Respublikasining fuqarolari va chet el fuqarolarining toifalari roʻyxatini tasdiqlash haqida [Oʻzbekiston Respublikasi Adliya vazirligi tomonidan 2025-yil 7-iyulda roʻyxatdan oʻtkazildi, roʻyxat raqami 3642] Oʻzbekiston Respublikasining Fuqarolik kodeksi , “ Prokuratura toʻgʻrisida ”gi, “ Davlat bojxona xizmati toʻgʻrisida ”gi, “ Umumiy harbiy majburiyat va harbiy xizmat toʻgʻrisida ”gi, “ Ichki ishlar organlari toʻgʻrisida ”gi, “ Oʻzbekiston Respublikasi Milliy gvardiyasi toʻgʻrisida ”gi hamda “ Qoʻriqlash faoliyati toʻgʻrisida ”gi qonunlari, Oʻzbekiston Respublikasi Prezidentining 2024-yil 19-apreldagi PF-68-son “Lotereyalar va tavakkalchilikka asoslangan oʻyinlarni tashkil etish va oʻtkazishni tartibga solishni takomillashtirish chora-tadbirlari toʻgʻrisida”gi Farmoni va Oʻzbekiston Respublikasi Vazirlar Mahkamasining 2024-yil 6-dekabrdagi 814-son “Oʻzbekiston Respublikasi Prezidentining “Lotereyalar va tavakkalchilikka asoslangan oʻyinlarni tashkil etish va oʻtkazishni tartibga solishni takomillashtirish chora-tadbirlari toʻgʻrisida” 2024-yil 19-apreldagi PF-68-son Farmoni ijrosini taʼminlash chora-tadbirlari toʻgʻrisida”gi qaroriga ​​​​​​​muvofiq buyuraman: 1. Internet tarmogʻidagi tavakkalchilikka asoslangan oʻyinlar, lotereya va bukmekerlik garovlarida qatnashishi taqiqlangan Oʻzbekiston Respublikasining fuqarolari va chet el fuqarolarining toifalari roʻyxati ilovaga muvofiq tasdiqlansin. 2. Mazkur buyruq rasmiy eʼlon qilingan kundan eʼtiboran kuchga kiradi. Direktor D. LI Toshkent sh., 2025-yil 25-iyun, 13-son Oʻzbekiston Respublikasi Istiqbolli loyihalar milliy agentligi direktorining 2025-yil 25-iyundagi 13-son buyrugʻiga ILOVA Internet tarmogʻidagi tavakkalchilikka asoslangan oʻyinlar, lotereya va bukmekerlik garovlarida qatnashishi taqiqlangan Oʻzbekiston Respublikasining fuqarolari va chet el fuqarolarining toifalari ROʻYXATI [ OKOZ: 1. 03.00.00.00 Fuqarolik qonunchiligi / 03.02.00.00 Fuqarolar (jismoniy shaxslar) / 03.02.05.00 Fuqaroni muomalaga layoqatsiz deb tan olish. Muomala layoqatini cheklash; 2. 03.00.00.00 Fuqarolik qonunchiligi / 03.11.00.00 Majburiyatlarning alohida turlari / 03.11.27.00 Qimor va garov oʻyinlar (lotereyalar, totalizatorlar)] 1. Sud tomonidan muomalaga layoqatsiz deb topilgan yoki muomala layoqati cheklangan shaxslar. [ OKOZ: 1. 03.00.00.00 Fuqarolik qonunchiligi / 03.11.00.00 Majburiyatlarning alohida turlari / 03.11.27.00 Qimor va garov oʻyinlar (lotereyalar, totalizatorlar); 2. 06.00.00.00 Ijtimoiy taʼminot va ijtimoiy sugʻurta toʻgʻrisidagi qonunchilik. Ijtimoiy himoya / 06.10.00.00 Nogironlar va fuqarolarning boshqa toifalarining ijtimoiy himoyasi] 2. “Ijtimoiy himoya yagona reyestri” axborot tizimida roʻyxatdan oʻtgan shaxslar va ularning oila aʼzolari. [ OKOZ: 1. 03.00.00.00 Fuqarolik qonunchiligi / 03.11.00.00 Majburiyatlarning alohida turlari / 03.11.27.00 Qimor va garov oʻyinlar (lotereyalar, totalizatorlar); 2. 06.00.00.00 Ijtimoiy taʼminot va ijtimoiy sugʻurta toʻgʻrisidagi qonunchilik. Ijtimoiy himoya / 06.07.00.00 Nafaqalar. Kompensatsiya toʻlovlari / 06.07.03.00 Kam taʼminlanganlar, “Ayollar daftari”, “Yoshlar daftari”, “Temir daftar” va boshqa toifalardagi fuqarolarga moddiy yordam koʻrsatish] 3. “Temir daftar”, “Yoshlar daftari” va (yoki) “Ayollar daftari”ga kiritilgan shaxslar. [ OKOZ: 1. 03.00.00.00 Fuqarolik qonunchiligi / 03.02.00.00 Fuqarolar (jismoniy shaxslar) / 03.02.04.00 Voyaga etmaganlarning fuqarolik-huquqiy holati. 14 yoshgacha boʻlgan fuqarolarning muomala layoqati. 14 yoshdan 18 yoshgacha boʻlgan fuqarolarning muomala layoqati. Emansipatsiya; 2. 03.00.00.00 Fuqarolik qonunchiligi / 03.11.00.00 Majburiyatlarning alohida turlari / 03.11.27.00 Qimor va garov oʻyinlar (lotereyalar, totalizatorlar)] 4. Voyaga yetmagan shaxslar. [ OKOZ: 1. 03.00.00.00 Fuqarolik qonunchiligi / 03.11.00.00 Majburiyatlarning alohida turlari / 03.11.27.00 Qimor va garov oʻyinlar (lotereyalar, totalizatorlar); 2. 16.00.00.00 Xavfsizlik va huquq tartibot muhofazasi / 16.02.00.00 Xavfsizlikni taʼminlash kuchlari / 16.02.05.00 Ichki ishlar organlari; 3. 16.00.00.00 Xavfsizlik va huquq tartibot muhofazasi / 16.02.00.00 Xavfsizlikni taʼminlash kuchlari / 16.02.07.00 Milliy gvardiya organlari; 4. 18.00.00.00 Prokuratura. Advokatura. Notariat. Yuridik xizmat. Adliya organlari. FHDY organlari / 18.01.00.00 Prokuratura / 18.01.01.00 Umumiy qoidalar] 5. Prokuratura organlari, ichki ishlar, milliy gvardiya va bojxona organlari xodimlari. [ OKOZ: 1. 03.00.00.00 Fuqarolik qonunchiligi / 03.11.00.00 Majburiyatlarning alohida turlari / 03.11.27.00 Qimor va garov oʻyinlar (lotereyalar, totalizatorlar); 2. 15.00.00.00 Mudofaa / 15.17.00.00 Harbiy xizmatchilar maqomi. Harbiy xizmatchilar, harbiy xizmatdan boʻshatilgan fuqarolar va ularning oila aʼzolarini ijtimoiy himoya qilish / 15.17.02.00 Xizmatchilar, xizmatdan boʻshagan fuqarolar va ular oila aʼzolarining huquq va erkinliklari] 6. Harbiy xizmatchilar. [ OKOZ: 1. 03.00.00.00 Fuqarolik qonunchiligi / 03.11.00.00 Majburiyatlarning alohida turlari / 03.11.27.00 Qimor va garov oʻyinlar (lotereyalar, totalizatorlar)] 7. Xizmatni oʻtash vaqtida qoʻriqlash boʻlinmalarining harbiy xizmatchilari, xodimlari, ishchilari va xizmatchilari. [ OKOZ: 1. 03.00.00.00 Fuqarolik qonunchiligi / 03.11.00.00 Majburiyatlarning alohida turlari / 03.11.27.00 Qimor va garov oʻyinlar (lotereyalar, totalizatorlar)] 8. Oʻzbekiston Respublikasi Istiqbolli loyihalar milliy agentligining xodimlari. [ OKOZ: 1. 03.00.00.00 Fuqarolik qonunchiligi / 03.11.00.00 Majburiyatlarning alohida turlari / 03.11.27.00 Qimor va garov oʻyinlar (lotereyalar, totalizatorlar); 2. 19.00.00.00 Xalqaro munosabatlar. Xalqaro huquq / 19.05.00.00 Aholi / 19.05.05.00 Chet el fuqarolarining huquqiy holati] 9. Chet el fuqarolari — xorijiy davlatlar vakolatli organlarining Oʻzbekiston Respublikasi Tashqi ishlar vazirligi orqali ularning fuqarolarini Oʻzbekiston Respublikasi hududida tashkil etilgan Internet tarmogʻidagi tavakkalchilikka asoslangan oʻyinlar, lotereya va bukmekerlik garovlarida qatnashishini taqiqlash boʻyicha soʻrovlari asosida. (Qonunchilik maʼlumotlari milliy bazasi, 08.07.2025-y., 10/25/3642/0581-son)